Hoe baie weet jy van jou area - My Matzikama | My Matzikama
Miljoene jare gelede was die Knersvlakte met water bedek, 'n groot delta wat deur die prehistoriese Garieprivier geskep is. Vandag is miljoene klein kwartsklippies en klein mariene fossiele al wat van hierdie ou rivierbedding oorgebly het.
Argeoloë het Steentydperk-gereedskap en rotsskuilings naby die Varsche-rivier noord van Vanrhynsdorp gevind, en 'n groot aantal skulppuinhope langs die kus. Sommige puinhope is minstens 5 000 jaar oud en stel voor dat vroeë inwoners op 'n dieet van vis, skulpvis, robbe, skilpaaie, watervoëls, bokke, bolle en bessies bestaan het.
San-rotskunsterreine kan ook gevind word in die Gifberg-, Koebee- en Matzikamma-gebergtes. Hierdie kulturele erfenisterreine word deur die wet beskerm en die tekeninge mag nie aangeraak of vandaliseer word nie.
Die gebied rondom Vanrhynsdorp en Vredendal was eens die tradisionele weiveld van die Grigriqua, 'n nomadiese stam Khoi-pastorale. Vandag is hulle afstammelinge bekend as die Griekwa. Ratelgat – 'n kulturele erfenis sentrum naby Vanrhynsdorp – dien as die Griekwa-nasie se geestelike tuiste.
Tydens die SA Oorlog (1899-1902) het die Britte vyf forte in die suide van Namakwaland gebou. Die fort op die plaas Aties naby Vanrhynsdorp staan steeds en is as 'n nasionale monument verklaar. 'n Bekende stryd het in Februarie 1902 plaasgevind op die plaas Windhoek, 15 km suid van Vanrhynsdorp, toe die Britse magte die Kaapse Rebelle agtervolg het. Ten spyte van swaar verliese het die swaar uitgeteerde Boerekragte 90 Britse soldate, 100 perde gevange geneem asook 25 waens. Generaal Bouwer en sy troep van 115 Boere is uiteindelik in Junie 1902 op die plaas Aties verslaan.
Bron: Namaqua West Coast
Teleton sluit af op hoogtepunt
Radio Namakwaland (93.4 fm) se jaarlikse Teleton-fondsinsamelingsprojek, wat op Maandag, 31 Julie, afgeskop het, het na 'n suksesvolle week,...